Meškiukai

05 11 - 05 15

Pasipuošė žemė žiedais

Tikslas: Skatinti pajusti pavasarinį sodų, gėlynų, pievų sužydėjimą, jų gaivumą, spalvingumą.

Uždaviniai:

1.Sukurti palankią aplinką tyrinėti ,aiškintis.

2. Klausant ir kalbant, pasakojant, atkreipti dėmesį į garsų tarimą, kalbos vaizdingumą.

3. Lavinti vaikų pojūčius apžiūrint, liečiant, uodžiant žiedus.

Kalbiniam ugdymui pasiūliau mintinai mokytis eilėraštį ,,Pavasario spalvos“, klausymui-K, Ivinskio eilėraščius ,,Pavasario žiedai vaikams.“ Mokysis suprasti, klausytis, įsiminti, turtins turimus vaizdinius ir sąvokas. Susipažins su gėlės sandara: šaknys, stiebas, lapai, žiedai.

Lipdydami iš plastilino lavins smulkiąją motoriką, atras galimybes plėtoti kūrybines galias. Piešdami matytas, ar vaizduotėje sukurtas gėles, pajus spalvinį įspūdį, atras aplinkos formų įvairovę. Sukarpę popierinius puodelius juostelėmis, gamins įvairias gėles .Panaudodami buteliuko dugną, tapys obelų žiedus.

Pasivaikščiojimų metu, atkreips dėmesį, kad žiedai gali būti aukštai ir žemai (pienės, obelų žiedai ir kt.)Tyrinėdami mąstys, lygins, ieškos, dalinsis savo atradimais. Tėvelių padedami į vazonėlį pasodinę gėlės sėklą, supras kaip dygsta gėlės, mokysis prižiūrėti, laistyti.

Žaisdami su pienėmis, remdamiesi vaizdine priemone ,,Pienių pievelėje“, stebės kaip bitė renka medų, kaip pinami vainikai. Eksperimentuos su gėlių stiebais ir vandeniu, pamiklins rankytes štampuodami piene, gaudys pienių pūkus .YOUTUBE videofilme mokysis pažinti 28 gėlių rūšis.

Drauge su YOUTUBE,COM ,,Mankšta vaikams“ su tėveliais pasivers katyte,, aukštu kalnu, stalu ir kt.

Ugdymo procese panaudojus lėles, skaičiuos gėlytes ir prisimins keturias pagrindines spalvas.